ming030890/wiki-yue-high-quality huggingface dataset:
11月16號

11月16號係公曆年嘅第320日（閏年第321日），離年尾重有45日。
<< - 11月 - >>



大件事
1938年：瑞士化學家歐拔荷夫曼喺巴塞爾第一次人工合成迷幻藥D-麥角酸二乙胺（LSD）。
1945年：通過教育、科學以及文化嚟促進各國之間合作嘅聯合國教科文組織喺法國巴黎成立。
1981年：中國國家女子排球隊響日本大阪舉行嘅第三屆世界盃排球賽中七戰贏晒，首次攞世界冠軍。
1988年：第4屆巴基斯坦下議院選舉。
1991年：美國國務卿貝克（英文：James Baker）訪問中國，同中方領導人江澤民、楊尚昆等會晤。
1994年：《聯合國海洋法公約》生效。
1997年：中國異見人士魏京生以健康理由獲釋，被直接流放去美國。
2002年：第一單嚴重急性呼吸系統症候羣喺中華人民共和國廣東出現。
2017年：議會陣線（中文：議會陣線）成立，創會主席係毛孟靜，是為毛主席。
鐵路運輸

鐵路運輸係鐵路嘅陸路運輸方式，會用火車喺路軌行。
姚琰欣

姚琰欣（Bonnie Yiu，1994年9月19號—）曾改名為姚紫茵，係香港女演員、模特兒同DJ，2012年開始客串演出電影同電視劇，2015年喺電影《有客到》飾演一個畀人姦屍嘅女仔而開始畀人留意，2016年出咗頭一本個人寫真集Bonnie First Fantasy  。2017年佢再憑ViuTV劇集《賤民20》飾演嘅護士，有幕喺病床同主角搞嘢嘅大膽情節，再度引起關注。2021年曾報名《全民造星IV》但落選，及後於《亞洲小姐競選（中文：亞洲小姐競選）2021》進入次輪面試。
鄺潔楹

鄺潔楹（粵拼：kwong3 git3 jing4，英文：Judy Kwong，1992年7月2號—）係香港無綫電視女藝員，亦係一位模特兒，隸屬Jamcast。

入娛圈前
鄺潔楹喺香港出世，佢阿爸阿媽都搞傢俬生意，仲有個阿哥做金融，家境富裕，成家住大埔淺月灣入面面積超過二千呎嘅獨立洋房。佢小學就讀胡素貞博士紀念學校（中文：胡素貞博士紀念學校），中學讀聖公會林裘謀中學（中文：聖公會林裘謀中學），再到美國完成高中，之後讀西雅圖大學商業經濟學學士。

演藝歷程
2014年大學畢業後，鄺潔楹返香港做文職，亦開始喺JamCast兼職模特兒拍廣告。2016年佢加入咗無綫電視，主要做TVB娛樂新聞台主播（中文：主播）。2017年佢主持J2台旅遊節目《3日2夜》入面展示豐滿身材而開始多人留意。2018年，鄺潔楹接替林婷等人拍邦民日本財務廣告，做咗「第五代邦民女」；同年加入主持《學是學非》。
鄺潔楹亦有演出劇集，比較出名嘅角色係2017年開始播嘅《愛·回家之開心速遞》嘅江百慧（Venus），2018年11月一度離開劇組，到2019年8月獲安排回歸。2020年3月，鄺潔楹喺《開心速遞》入面正式被安排做梁茵細妹（雖然現實年紀比佢大），呼應返劇集早期埋落嘅伏線，為觀眾帶嚟驚喜。
鄺潔楹身型嬌小，自稱身高155厘米，2019年佢就被安排同另外兩位一樣身型嬌小嘅藝員黃山怡、黃美棋一齊主持飲食節目《香港美食一條街》。
黃志毅

黃志毅，香港親中派政治人，曾經參選2011年香港區議會選舉。
誘餌

誘餌係用嚟引誘目標上當嘅一件物品，通常用喺打獵，亦會用喺打仗同犯罪。
一般智能因素

一般智能因素（英文：g-factor），或者叫 g-因素，係心理學上一個有關人類智能嘅概念。一個個體嘅 g-因素描述佢總體嘅智能有幾高：喺廿世紀初有心理學家喺度研究智能，佢哋畀受試者做咗好多種考認知能力嘅測試，發現唔同測試測嘅能力望落好唔同，但係一個個體喺唔同測試上嘅能力有高嘅統計相關，所以佢哋就做推論，話人腦有所謂嘅 g-因素，而呢個因素反映一個人嘅「整體智力」，涵括晒佢推理、記憶同埋解難等好多種唔同嘅能力。
g-因素呢個概念廣受應用。喺心理學同教育學等領域嘅研究上，研究者成日都會用 g-因素嚟評估人嘅智能同埋預測人喺唔同方面嘅表現。

概念起源
睇埋：統計相關、智商測試同因素分析
統計相關係統計學成日講嘅概念，形容兩個變數之間嘅關係，統計相關嘅值介乎 -1 至 1 之間，大致可以有三種情況：
正相關（相關值係正數）：當  升高， 傾向都跟住升；當  降低， 傾向都跟住降。
負相關（相關值係負數）：當  升高， 傾向反而會降；當  降低， 就傾向會升。
冇相關（相關值係 0）： 嘅變化同  嘅變化冇咩關係，齋靠睇  嘅變化唔會預測得到  會點變。
原則上，唔同嘅認知作業考嘅認知功能都唔同，例如有啲作業講求邏輯推理，有啲要求做嗰個人記嘢，又有啲係考創意... 呀噉。不過廿世紀嘅心理學研究發現，唔同認知表現有顯著嘅正相關——喺某種認知功能上勁過平均嘅人，傾向喺第啲認知功能上都勁過平均，而喺某種認知功能上弱過平均嘅人，傾向喺第啲認知功能上都弱過平均。
例如以下呢個矩陣，出自一份喺一九九八年做嘅研究。呢個矩陣描述一班學生喺六個指標上嘅表現。由矩陣可見，唔同學科（或者指標）嘅分數之間有頗強嘅正相關，啲相關值冚唪唥都係正數，閒閒哋去到 .40，有啲甚至去到成 .70 幾。喺統計上，呢啲正相關可以由一個普遍嘅因素反映，呢個因素係一個潛在變數，正正就係所謂嘅 g 因素。

理論解釋
有關 g-因素存在嘅成因，廿一世紀初嘅學界有好幾派觀點。

智能說
睇埋：智能
對於 g 因素點解會出現，最常見嘅睇法係話 g 因素反映緊人腦有一種「普遍嘅認知能力」或者「影響所有認知活動嘅認知參數」，而智能呢種能力高會廣泛提升一個人嘅認知能力，包括推理能力、記憶能力、創意... 等咁多種唔同嘅表現，所以就會令到呢啲表現之間有強嘅正相關，形成 g 因素。根據呢種理解，g 因素通常會當係直接反映緊智能。

抽樣說
睇埋：工作記憶
抽樣說主張 g 係唔同認知功能之間嘅正相關嘅結果，而唔係呢啲相關嘅成因。根據呢種睇法，一個智商測驗裡便每一條題目都會用到多種認知功能，呢啲認知功能當中有啲係域通用嘅，又有啲係特定於域，而且（重要嘅係）冇任何一種能力係測驗嘅每條題目都考嘅。唔同題目之間嘅相關，純粹係源自個測驗考嘅唔同能力之間有重疊。
用項目反應理論嘅角度嚟諗，可以想像以下嘅數值：
形成化噉講， 係受試者  第  個領域第  種能力有幾高， 係第  個領域第  題嘅分歧參數，而  係第  個領域第  題嘅難度。用日常用語講，上述嘅數值反映「已知受試者能力同條題目本身嘅難度，受試者答啱條題目嘅機率（）有幾高」。而呢個數值可以當係等如：
當中  係
當中  係指嗰一題掂到幾多個領域， 係指一個領域當中有幾多個認知過程係嗰一題掂到嘅。
如果抽樣說係正確，就表示 g 根本唔係反映緊咩「普遍嘅認知能力」，而且仲有研究指出，統計方法冇可能排除得到抽樣說，單一智能說同抽樣說解釋統計數據嘅能力一樣咁高。
李禹燊

李禹燊（英文：Oscar Li，1995年9月14號—），原名李祉均，係香港男舞蹈員，香港演藝學院舞蹈藝術學士。2019年佢用原名參加ViuTV搞嘅《全民造星II》，最後攞季軍。佢約莫2023年底改用新藝名。
交通警

交通警，警察一種，專門負責執行交通法例，同埋維持交通流暢同埋交通安全。佢亦叫交通警、交通警員、交通警察。未有交通燈地方，交通警會着白衫或者戴手袖，喺繁忙十字路口指揮交通。有時壞交通燈時、交通意外塞車，就要交通警指揮交通。
交通警有時亦配備私家車同電單車，以便路上執法。有時會有啲特別配備，例如用雷達槍捉超速，吹波機捉酒後揸車。同埋捉違例泊車以其他交通法用嘅告票。
各地交通法例唔同，執行權力亦有唔同，交通警所做嘅範圍亦因地而異。
有啲地方有交通督導員，但唔屬於交通警。

香港
香港交通警嘅配備，同一般差人冇咩分別，西灣河示威者中槍案入面開槍嘅正正就係一名交通警。
電子遊戲搵錢方法

電子遊戲搵錢方法指一個遊戲發行商發行一隻電子遊戲當中產生營業額嘅方法。唔同類型嘅遊戲可能有唔同方法搵錢，但重點都係遊戲開發者同發行商等要有利潤，隻遊戲先可以延續落去。廿一世紀嘅電子遊戲界有多種唔同嘅搵錢方法。

常見方法
電子遊戲有好多方法搵錢，而一隻遊戲可以用多種方法搵錢：
買斷制：玩家喺遊戲舖或者網購俾一次錢買咗隻遊戲佢，跟住就任玩，好多單人遊戲都係噉。
月費制：玩家俾咗錢之後可以任玩一段時間，但嗰段時間過咗之後，就要俾多次錢先可以繼續玩，呢種搵錢方法幾乎係 MMORPG 先會用嘅。
點數卡：玩家俾咗一次錢之後會得到若干量嘅點數，點數會隨住玩嘅時數而下降，所以玩家要每玩若干個鐘頭就俾一次錢。好多東方人整嘅網上遊戲都會用呢個模式搵錢。
打廣告：隻遊戲可能完全免費玩，但發行商同第啲公司做協議，喺隻遊戲裏面幫嗰啲公司打廣告（例如係遊戲世界入面嗰啲旗幟上面有商品嘅名同嘜頭），而嗰啲公司就會俾錢個發行商。
微交易（micro-transaction）：隻遊戲可以係免費玩嘅，但遊戲內部有啲物件可以俾真錢買（又或者用真錢買遊戲內部嘅虛擬錢，再用嗰啲虛擬錢買），而呢啲物件買咗會令玩家玩得更加開心，例如係一啲額外嘅關卡、角色、或者飾物等。微交易可以再細分做多種。
虛擬抽獎（loot box）：指個玩家可以俾若干量嘅錢或者遊戲內部通貨，買一個虛擬抽獎盒，而個虛擬抽獎盒打開咗會隨機噉出一啲飾物同武器等嘅正嘢俾玩家。喺廿一世紀早期，虛擬抽獎嘅做法喺某啲國家俾政府定咗性為賭錢嘅一種，所以俾呢啲國家禁咗。
DLC（睇上面）有陣時係要俾錢先可以下載嘅。
季票：指一張買咗就可以喺一段時間內享受額外內容嘅飛（可以係電子形式）。例如喺好多嘅多人網上遊戲當中，製作組會定時定候出季票，買家買咗季票可以喺嗰一季之內得到更多嘅飾物或者虛擬錢等。

爭議
睇埋：手機遊戲、錯失恐懼症同鯨客
Pay-to-win（近似粵拼：pei1 tu6 win1，簡稱 P2W）係一個相當有爭議性嘅課題。喺某啲會用微交易嘅遊戲當中，玩家所買嘅虛擬抽獎盒或者 DLC 裏面會有一啲強勁嘅角色或者武器，所以買咗呢啲嘢嘅玩家會有優勢（想贏就要俾錢）。
有好多遊戲玩家同設計師都唔鍾意呢種做法，認為一隻遊戲嘅輸贏應該係純以技術決定嘅，覺得 P2W 會破壞隻遊戲嘅技術性。所以有好多大型嘅多人網上遊戲嘅虛擬抽獎盒或者 DLC 都淨係會提供一啲裝飾性質嘅物品，例如係《鬥陣特攻》同《Apex 英雄》等嘅作品噉：喺依啲遊戲入便，玩家買嘅虛擬抽獎盒淨係會有一啲裝飾嘢，好似俾啲角色用嘅衫或者對話選項等等，而呢啲嘢嘅設計夠好（例如一件好有型嘅衫，俾某個受歡迎嘅角色著），吸引到足夠數量嘅玩家去買——最後隻遊戲賺到足夠嘅利潤，而且隻遊戲嘅輸贏依然純取決於技術。
羅江偉

羅江偉原文名罗江伟出世(1981-01-19)1981年1月19號 中國湖北天門死2017年11月16號(2017-11-16)（36歲） 中國廣東廣州死因心臟病突發國籍 中國教育程度長江大學中文系畢業職業東薈花園小學德育處主任出名原因廣州市小學語文優秀青年先生廣州市十佳青年先生廣州唯一喺市級語文教學大賽同省級教師素養大賽同時攞過特等獎嘅人物仔女1位細路呢篇嘢嘅主題未必符合收錄指引。

如果你熟呢個主題，請你擴充或改寫佢，幫佢建立佢嘅知名度。最好要有已經發佈咗嘅參考來源，或者係第三者出版物做資料來源。如果建立唔到知名度，根據Wikipedia:刪版，篇文可能會提議刪除。（參閱：Wikipedia:收錄指引）
羅江偉（粵拼：lo4 gong1 wai5；簡化字：罗江伟；1981年1月19號—2017年11月16號）係中國大陸嘅先生，湖北天門人。2004年喺長江大學畢業之後南下到廣東廣州教書，曾經喺2010年代初攞過蘿崗區（今日嘅黃埔區）骨幹先生、黃埔區優秀先生、廣州市小學語文優秀青年先生、廣州市十佳青年先生同埋廣州市地區，唯一喺廣州市語文教學大賽同廣東省教師素養大賽入面同時攞過特等獎嘅獎勵。
2017年11月16號07:35（UTC+8），佢喺黃埔區蘿崗嘅東薈花園小學入面巡視完學校啲情況，喺返緊德育處辦公室半佬突然心臟病發猝死咗，終年36歲。
11月17號

11月17號係公曆年嘅第321日（閏年第322日），離年尾重有44日。
<< - 11月 - >>



大件事
1558年：伊利沙伯一世成為英倫同愛爾蘭嘅女王，開展伊利沙伯時代。
1869年：蘇伊士運河行得船，打通地中海同紅海。
1950年：西藏第十四世達賴喇嘛丹增嘉措親政。
1964年：日本政黨公明黨成立。
1978年：香港至廣州飛翔船服務通航。
1980年：香港新鴻基地產收購九龍巴士，持有九龍巴士39.5%股份。
1989年：捷克斯洛伐克爆發天鵝絨革命。
1989年：香港、美國兩地警方破獲歷來最大毒品案。
2000年：美國總統比爾·克林頓訪問越南。
2005年：日本國土交通省發表姐齒建築設計事務所偽造公寓大樓同埋賓館嘅構造計算書，嗰個作為構造計算書偽造問題成為社會問題。
2005年：第5屆斯里蘭卡總統選舉，由馬欣達·拉賈帕克薩當選。
2006年：Windows Media Player 11發佈繁體/簡體中文版。
2006年：Windows Vista提供畀MSDN訂戶。
2013年：韃靼斯坦航空公司（英文：Tatarstan Airlines）一架波音737客機喺韃靼斯坦共和國首府喀山墜毀，機上50人全部罹難。
2019年：香港願祢榮光歸香港集會喺中環遮打花園搞，主辦單位宣稱有超過1千人參加。
2019年：香港警察圍攻香港理工大學。
2019年：2019年FIFA U-17世界盃（葡萄牙文：Copa do Mundo FIFA Sub-17 de 2019）決賽喺巴西舉行，由東道主巴西U-17足球代表隊捧盃。
格鬥遊戲

格鬥遊戲（粵音：gaak3 dau3 jau4 hei3）要求玩家控制自己用嘅角色，同（由電腦或者第啲玩家控制嘅）對手進行近身格鬥。格鬥遊戲比賽好多時會分多個回合，有兩個或者以上嘅角色，喺一個競技場上，用近身嘅攻擊一較高下。格鬥遊戲嘅角色可以有些少遠距離攻擊嘅能力，但應該仲係依賴近身攻擊多嘅。如果隻遊戲嘅戰鬥以遠距離攻擊為主嘅，就會變成射擊遊戲。格鬥遊戲例子有
街頭霸王系列、
力石戰士、
真人快打系列、同埋
出自香港嘅小朋友齊打交（LF）。
喺格鬥遊戲裏面，唔同角色會有唔同嘅異能，而且喺速度同力量等方面有差異，但實力會相約，例：一個大力、一拳可以造成大損害嘅角色可能速度會比較慢，等其他角色可以靠蠻力以外嘅方法應付佢。

概念
睇埋：打交同格鬥武器
擋（blocking）：一個角色進入一個擋緊嘅狀態，擋緊嘅角色暫時唔能夠攻擊，兼且移動能力會下降，但做緊擋嘅角色防守力會提高，冇咁易俾對手傷害；攻擊可以嚟自上中下等多個方向，通常要擋正確嘅方向先可以減少嗰吓攻擊造成嘅傷害（睇埋由上攻擊）。睇埋碎片傷害。
破擋（guard crush）：某啲格鬥遊戲有嘅機制，指個角色喺擋咗若干吓攻擊之後會進入一個暫時唔能夠擋嘅狀態，好多時進入破擋狀態嗰一刻個角色會有短暫嘅暈眩狀態（睇下面 stun）；呢種機制嘅用意在於令玩家唔可以一味淨係防守，鼓勵玩家採取比較攻擊性嘅打法。
擋唔住（unblockable）：指一吓攻擊效力唔受擋影響，例如個遊戲程式編寫成某吓攻擊，俾呢吓攻擊打中嗰個角色就算身處擋緊嘅狀態，吓攻擊都會對佢造成同冇擋一樣嘅傷害同擊回力（knockback），常見於一隻格鬥遊戲當中比較勁嘅招式。
掟（throwing）：一個角色捧起第個角色，再將佢掟出去。
下墜擊（dive）：一個角色由空中快速向下移動攻擊喺下面嘅對手。
由上攻擊（overhead attack）：對手一定要企喺度做擋姿勢先會擋到嘅招式；多數一路跳一路出嘅招式都屬由上攻擊。
取消動作（cancel animation）：指一個角色喺出一招嘅中途取消出招，變返做一般（可以擋同跳等）嘅狀態；有好多格鬥遊戲都會容許玩家取消某啲招式嘅動作，而識得乜嘢時候要取消動作（並且擋或者迴避）一般係高技術嘅表現。
收招（recover / recovery）：指一個角色出完一招之後要用幾多時間先可以返去一般（可以擋同跳等）嘅狀態；喺收招期間，一個角色唔能夠擋或者迴避，所以處於一個好容易露出破綻嘅狀態，對手可以趁佢未收招完畢攻擊，造成巨大傷害；好多時勁嘅招式都會有收招慢嘅缺點－呢啲招式會係高風險高回報嘅招式。

技巧
連續技（combo）：常見於格鬥遊戲，指喺遊戲當中可以連續短時間內執行一段特定嘅動作，成功嘅話可以一吓對對手造成重大傷害；更廣義上嚟講，「連續技」可以係指一段要喺短時間內執行（所以要有技巧或者運氣）、執行成功可以取得大量分數或者大幅提升贏面嘅動作。
無限連續技（infinite combo）：（只要用者技術夠好）可以無限次重複嘅連續技。
半無限連續技（semi-infinite combo）：可以重複好多次嘅連續技。
即死連續技（Touch of Death combo，ToD combo）：指一出到就保證 OHKO（睇上面）對手嘅連續技。
狂撳個掣（button mashing）：常見於格鬥遊戲，可以有兩個意思：
一個技術唔高嘅玩家唔知連續技要點出，於是就亂咁撳掣，諗住有機會可以擢到個連續技出嚟。
喺某啲格鬥遊戲入面，某啲角色會具有「狂撳某段掣若干次」就會出到嘅招式，當有個（知自己做緊乜嘅）玩家出呢啲招嗰陣，佢就噉望落會好似喺度亂撳噉。
Buffer：格鬥遊戲技巧；喺格鬥遊戲入面，角色往往會有連續撳某幾個特定嘅掣就出到嘅招式，所以格鬥遊戲高手往往會趁自己嘅角色攻擊唔到嘅時候（例如係上一招仲未完）撳定下一招要撳嘅掣，然後喺攻擊得到嗰一刻撳最後一個掣，等自己個角色能夠喺出完一招之後即刻出下一招。
Crossup：格鬥遊戲技巧，指將自己置於可以由多個角度攻擊嘅位置，等對手唔知要擋邊一面嘅攻擊。
篤吓篤吓（poking）：係噉使用比較弱但用起上嚟低風險嘅招式，務求慢慢喺唔受傷嘅情況下打低對手。
江戶幕府

江戶幕府，又叫德川幕府（えどばくふ、Tokugawa Shogunate / Tokugawa Bakufu），係日本歷史裏面最後一個幕府，喺江戶城（今東京）所以有呢個名。由德川家康1603年受封征夷大將軍開始，直到1868年明治天皇期間，到將軍德川慶喜大政奉還為止。
喺江戶幕府時期，將軍實際係權力最大嘅人。幕府行封建制，為防諸侯造反，將軍用「朝覲交替」制度，命令諸侯經常回京覲見，除咗令佢哋嘥好多錢喺旅費之上，亦令到佢哋無時間組織叛變。
俸祿有成一萬石以上嘅武士叫做「大名」，相當於中國古代嘅諸侯，大名嘅種類可分三種：
親藩大名：德川一族嘅親藩大名，用嚟保護京城安全，家康嘅九男、十男、十一男合稱御三家：尾張家、紀州家、水戶家；只要係軍事要地、政治重心和經濟富饒地區，皆安置親藩大名。
譜代大名：豐臣秀吉死前投降嗰啲，德川封為譜代大名，喺社會上有一定嘅地位，好似本多正信、大久保忠鄰。德川家康設計幕府統治必須完全由親藩同譜代大名操控，外樣大名不得參與。
外樣大名：豐臣秀吉死後，關原之戰結束之後臣服嘅，德川封為外樣大名，好似伊達政宗、藤堂高虎；呢啲大名離京畿最遠，最靠近外海，如果呢啲大名要叛變必先經過自己親屬以及家臣嘅領地。

經濟貿易
德川家康時，積極同安南、呂宋呢啲地方貿易，同中國、葡萄牙商人競爭，佢確立揸住朱印狀者先准做貿易嘅朱印船制度，據說豐臣秀吉時代就有朱印狀，德川時代加以延續，狀上會附上詳細嘅航行目的地，以及幕府批准嘅準確日期，右上角歙咗將軍嘅紅色官印。日本西南嘅外樣大名同有勢力嘅生意人就喺德川家光下令鎖國之前，航行揸住朱印船來往東南亞、臺灣、馬尼拉之間。江戶幕府鎖國政策以後，限制朱印船嘅海外貿易，1635年喺尋求國家安全嘅前提之下，停晒朱印船航行，廢埋朱印狀制度。

衰落
幕府嘅衰落，除咗因為放棄鎖國政策，畀外國商船來日本經商，影響社會階級秩序[未記出處或冇根據]同幕府權威，亦因為某啲諸侯日漸坐大，甚至之後將軍佢哋因為繼承人爭執，畀人哋諗著愛幕府倒落，成日打仗，私下同外國訂條約，幕府名存實亡。
關塔那摩灣拘留營

關塔那摩灣拘留營（英文：Guantanamo Bay detention camp）係美軍喺古巴關塔那摩灣海軍基地設立嘅軍事監獄，分做三角洲營（Camp Delta）、鬣鱗蜥營（Camp Iguana）同X光營（Camp X-Ray）三個營區。
呢個拘留營係美國總統小布殊政府喺2002年因應九一一恐怖襲擊設立嘅。無限期拘留同酷刑令到國際特赦組織認定呢個拘留營侵犯人權，並且違反美國憲法第5同第14修正案。
2018年1月，美國總統當勞侵簽署行政命令，令呢個拘留營無限期開放。2018年5月係侵任期內第一次有囚犯轉送自呢個營。
2021年2月頭，拜登政府宣佈有意閂咗呢個設施。
2024年伊朗直升機事故

2024年伊朗直升機事故係喺2024年5月19號喺伊朗發生嘅直升機事故，其中機入面載住當時嘅伊朗總統萊希。
截至伊朗時間20號朝早，所有乘客都已經證實係死咗。

過程
喺2019年5月19號，伊朗總統萊希去咗阿塞拜疆，同國家總統阿利耶夫簽有關石油氣嘅協議。呢次協議係兩個國家之間，第3次喺呢個議題上簽嘅合作。
到當地時間下晝1:30左右，一架 Bell 212 直升機喺瓦爾扎甘（英文：Varzaqan）鎮附近失事。當時架機已經離開咗阿塞拜疆，去緊大不里士，而機上面嘅乘客就係：伊朗總統萊希、伊朗外交部長 Hossein Amir-Abdollahian、東亞塞拜疆省省長 Malek Rahmati、同埋東阿塞拜疆省最高領袖 Mohammad Ali Ale-Hashem。
到發生事故之後，伊朗電視就開始報道有關拯救行動嘅發展。因為當時大風、有雨、又好大霧，所以托慢咗進度。拯救團隊有用直升機、無人機、同救援犬等等嚟幫手。佢哋冇耐就揾到架直升機，不過就完全「冇任何生還跡象」。除咗條機尾之外，架直升機已經係完全燒哂。啲遺體最終喺5月20號，全部送咗去大不里士。
易卜拉欣·萊希

易卜拉欣·萊希（波斯文：ابراهیم رئیسی‎，羅馬拼音：Ebrahim Raisi，1960年12月14號—2024年5月19號）係伊朗總統（2021到2024年），一般認為意識形態屬於右派。

早期
萊希喺1960年12月14號，喺馬斯哈德由一個神職人員嘅屋企出世。佢爸爸喺佢5嵗嘅時候已經過咗身。到1975年，佢喺讀完咗中學之後，就去咗古姆嘅神學院開始讀大學。
喺1979年伊朗革命之後，新嘅政府開始派咗好多伊斯蘭教嘅宗教人去做政治職務。喺1981年，萊希成為咗卡拉季嘅檢控官，開始咗佢漫長嘅政治生涯。

政治人
到1988年7–12月期間，當時伊朗最高領袖高美尼發動咗大型嘅死刑，主要都係針對佢嘅政治對手，總共殺咗嘅人數都唔肯定，估計係介乎2,500同3萬之間。其中有份幫佢手嘅就係萊希，所以佢喺伊朗有花名叫「德黑蘭屠夫」。
到2017年，佢去咗選伊朗總統，不過最終輸咗畀魯哈尼。到2021年佢再選過，今次就成功咗，成為伊朗第8任總統。

死
喺2024年5月19號，伊朗西北部發生直升機事故，其中萊希係當中嘅乘客，到之後嗰日證實過咗身。
皇上無話兒

《皇上無話兒》（英文：The King's Speech，直譯「國王嘅演講」），喺中國大陸叫《國王的演講》，係2010年英國片。2011年2月得到以下電影獎：
男主角哥連費夫得第68屆金球獎最佳劇情片男主角。
第83屆奧斯卡金像獎12項提名，最終得到最佳影片、最佳原創劇本、最佳導演最佳男主角四個獎‎。

劇情
劇情講英女王伊利沙伯二世阿爸佐治六世自細講嘢漏口，為咗演講時見得人，所以搵語言治療師醫佢。
佐治六世訓練之後，發表咗一個有名嘅聖誕演說，鼓舞二戰英軍，攞返個彩。
煉奶

這罐是壽星公牌「甜」奶 Sweetened Milk Spread,  不是煉奶 Condensed Milk,  成分完全不同;  三花牌亦出了「甜」奶 Sweetened Beverage Creamer,  亦不是煉奶;  做個精明顧客，買的時候要看清楚。
煉奶係混入砂糖或糖漿嘅濃縮牛奶。經真空、均質、殺菌、濃縮等工序濃縮後，煉奶嘅水份大約只有鮮牛奶嘅四分之一，而且因為加咗蔗糖，甜度比鮮牛奶高得多。煉奶常被用於製作甜品，而有啲嘢飲亦會用到煉奶沖調，例如香港嘅茶餐廳嘅特色嘢飲茶走。
有時煉奶亦會加入冰品度，例如臺灣刨冰店家會以額外加錢方式，為雪花冰或係選滿材料嘅傳統鉋冰上淋上煉奶增加香氣。

歷史
依照馬哥孛羅嘅文學作品紀錄，韃靼人識將牛奶濃縮。紀錄指出，當時每個人拎十磅重牛奶糊狀物，佢將水同牛奶撈埋（Ten pounds of milk paste was carried by each man who would mix the product with water）。無論如何，馬哥孛羅可能只係指出韃靼人凝乳可以稀釋喺一種嘢飲（airan）之中，從而發酵成煉奶，而唔係用新鮮牛奶濃縮成煉奶。
1820年Nicolas Appert（英文：Nicolas Appert）喺法國
同埋1853年Gail Borden, Jr.（英文：Gail Borden, Jr.）喺美國試將牛奶濃縮。呢項發明之前，搾出嚟嘅牛奶只可以保持新鮮一陣間，亦唔運得遠。Borden同其他人試過一排都衰埋，Borden見到果汁用嘅眞空蒸發，就將用眞空蒸發將牛奶濃縮而唔會令啲奶凝固。佢頭兩間廠唔成功，到第三間同佢新合伙人Jeremiah Milbank（英文：Jeremiah Milbank）開喺紐約Wassaic嘅廠就掂咗，生產出嚟嘅煉奶唔使雪藏，重可以有排𧄌。
柳詠嵐

柳詠嵐（英文：Lau Wing Laam，2008年—） ，係香港一名中學生，曾經牽涉喺2024年1月跑馬地淋潑露宿者嘅事件，係聖公會李福慶中學學生會內閣《愛社》嘅幹事。

案情簡介
柳詠嵐就讀於柴灣嘅聖公會李福慶中學。佢喺一次打排球活動中識咗4名校外嘅男仔，之後有一段時間同呢4個男仔一齊玩樂。
2024年1月28號，柳詠嵐聯同5個男仔，喺跑馬地黃泥涌道行人隧道同灣仔永寧道休憩處，向露宿者淋潑液體同可樂。其實喺1月27號，佢哋仲牽涉喺北角興發街破壞咗一個公廁設施。柳詠嵐同埋5名男仔最終俾警方以「刑事毀壞」同「公眾地方擾亂秩序行為」拘捕，之後獲准保釋候查。
阿洛卡

阿洛卡（英文：F.C. Arouca），係葡萄牙阿羅卡嘅一間職業足球球會，依家踢緊葡萄牙超級足球聯賽。
劉青雲

劉青雲（Sean Lau，Lau Ching-wan；1964年2月16號—）係香港男演員，鄉下廣東三水。

生平
劉青雲同好多香港演員一樣都係響無綫電視展開佢演藝生涯。佢雖然好早就出名，但成日都際遇麻麻。好似1985年佢已經憑《新紮師兄》出咗名，但佢好少俾人搵去拍港產片。一直到1992年拍完《大時代》之後，劉青雲先至有機會全心參與電影嘅演出。佢響港產片以演技精湛出名，但要獲得八次提名，憑我要成名先至贏得香港電影金像獎最佳男主角（2007年）。
豐田Corolla

豐田Corolla（英文：Toyota Corolla，日文：トヨタ・カローラ）係日本豐田汽車喺1966年到依家出產嘅汽車型號。1997年開始佢做咗全球銷量最多嘅汽車，到2016年總共賣咗超過4400萬架。
奧樂蜜C

奧樂蜜C（日文：オロナミンC ドリンク）係日本營養補充嘢飲，由日本大塚製藥研發，主要加入咗維他命C、維他命B2、維他命B3、維他命B6同埋蜜糖，1965年推出，裝住喺茶色玻璃樽仔度。
香港地區自2022年開始由演員陳海寧做代言人。
大塚製藥

大塚製藥（日文：大塚製薬）係日本藥廠，1964年成立公司，總部喺東京都千代田區。佢出名嘅產品包括有寶礦力水特、娥羅納英、奧樂蜜C噉。
佳得樂

佳得樂（英文：Gatorade）係美國運動嘢飲，由百事公司研發，1965年推出。佢成份主要係補充人體嘅醣份同電解質。
葡萄適

葡萄適（英文：Lucozade）係隻運動嘢飲，主要畀人快速吸收葡萄醣，本嚟係英國葛蘭素史克旗下嘅，2013年賣盤畀日本三得利。
喺20世紀，香港唔少人都會買葡萄適拎去醫院探病，覺得葡萄適可以令病人更快好返，但呢種文化已經消失咗。
拖鞋

拖鞋（粵拼：to1 haai4*2）係鞋嘅一種，後踭全空，只有前面有鞋頭，多數係平底。材質通常係相當輕軟嘅皮料、塑膠、布料等。著拖鞋呢個動作有時會叫踢拖。
拖鞋嘅種類根據穿着嘅場合有啲分別，例如：海灘拖鞋，就未必係布料造，而係塑膠，係為咗要防水，容易清洗嘅緣故，鞋頭嘅型式都有特別設計，如果鞋面條帶係人字型連「夾柱」要用兩隻腳趾夾住嚟著呢種，就俾人叫做人字拖。不過冬天嘅室內拖鞋，就為咗保暖，可能用絨布，而唔用塑膠。
由於近年來休閒裝嘅發達，一啲睇起來正式嘅拖鞋亦相當流行，鞋頭可能係精緻嘅皮製形式，不過後面全空，就係一般嘅拖鞋。著起上來相當方便，返工時如果長褲褲腳夠長，睇唔出來係一對拖鞋。
拖鞋同一啲特定地區嘅文化亦有深厚關係。喺好多亞洲國家，入到屋企一定要換室內拖鞋，喺廁所亦有專用嘅浴室拖鞋。而且主人同客人嘅拖鞋通常都有分別。而熱帶地區國家，喺戶外着拖鞋係相當常見嘅，好多係街頭工作嘅人，工作裝扮亦都會有一對拖鞋。多數餐廳都唔會唔准着拖鞋嘅入去。某啲海濱嘅觀光景點亦常見穿着拖鞋嘅觀光客，因此有啲高級餐廳、服飾店或百貨精品店，會喺店門上張貼「禁止穿拖鞋入內」嘅標語。
不過，喺正式場合著拖鞋係唔合禮儀嘅。
而女士所着嘅涼鞋，有啲款色都會同拖鞋類似，亦都係只有鞋頭冇後踭，不過通常係有高踭而唔係平底嘅，呢種未必會叫做拖鞋，都係簡稱做高踭鞋或者涼鞋，亦可以叫做「高踭拖鞋」。
湯唯

湯唯（Tang Wei，1979年10月7號—）係中國女演員，中央戲劇學院導演系畢業，出名電影演出包括《色，戒》、《月滿軒尼詩》、《北京遇上西雅圖》等，2008年通過香港政府「優秀人才入境計畫」攞到香港居民身份證。
2017年同韓國男導演金泰勇結婚，生咗一個女。

早年
佢喺浙江杭州出世，父母係演員同畫家，佢係獨女。
Black or White

《Black or White》係美國唱作人米高積臣嘅歌。呢隻歌由史詩唱片喺1991年11月11號作為第八張錄音室專輯《Dangerous》嘅第一隻單曲發行。佢同Bill Bottrell一齊填詞、作曲同製作。隻歌融合咗流行搖滾、舞曲同Hip hop。
掩護系統

掩護系統係射擊遊戲同潛行遊戲成日用嘅遊戲機制，指隻遊戲容許一個角色匿埋喺環境嘅某啲物件後，用物件做掩護（英文：cover），避開敵人嘅視線或者槍炮攻擊，就好似現實世界嘅槍戰駁火噉。例如隻遊戲嘅操控系統有個掣，玩家一撳佢個角色就會自動伏低同埋移去最近嗰嚿大型物件後。呢種系統提升遊戲嘅戰術深度，鼓勵玩家計劃行動，而唔係單純噉衝入敵陣。
掩護系統可以按好多特性分類，例如掩護物可以
有分高低，低嘅掩護物容許玩家突然企起身射擊敵人。
有分「軟硬」，「軟」嘅掩護物只阻擋敵人視線但唔阻擋攻擊。
有分短暫同永久，短暫嘅掩護物畀攻擊打中會爛。
有啲遊戲容許玩家「自製」掩護物，例子可以睇睇要塞英雄。
射擊遊戲同潛行遊戲嘅掩護系統設計好唔同，例如潛行遊戲通常想鼓勵玩家迴避敵人，所以基本上關關都會有足夠嘅掩護物，而 PvP 射擊遊戲同 PvE 射擊遊戲嘅掩護物設計又可以唔同。
Doug Petty

Doug Petty，係美國鋼琴家、鍵盤手同作曲家。
解析概念

解析概念（英文：solution concept）喺博弈論上係指一柞用嚟預測場博弈會點進行（啲博弈者會做咩選擇）嘅方法。
I'll Be There

《I'll Be There》係美國樂隊The Jackson 5喺1970年出嘅單曲，呢隻歌攞過全美5個禮拜嘅冠軍。佢重新詮釋後嘅版本都攞咗2個禮拜嘅冠軍，係佢第6隻全美冠軍單曲，呢隻單曲喺英國最高成績係第2名。
國際博士後協會

國際博士後協會（英文：IPostDocA）係一個香港親中陣營組織，由陳勤業創立。
佢哋活動包括開辦博士後研究班，亦會提名人獲得法國北歐大學（SABI）嘅榮譽博士學位。

政治立場
佢哋政治立場係親中陣營，除咗同同屬建制派嘅經民聯關係密切外，亦曾經發聲明歡迎2022年習近平訪問香港，又試過邀請親中派宋小莊主持一啲宣揚中共政策嘅活動。
呢個組織由於集合咗好多親中派人士，所以受到一啲親民主派人士嘅批評，例如，喺2018年1月，時事評論員黃世澤曾經發表文章，除咗批評呢個係一個土共組織之外，又形容呢個組織嘅榮譽顧問名單係『人渣龍虎榜』，亦點名批評本身屬於民主黨嘅趙家賢，話佢參與呢個組織，就證明佢投咗共，又話民主黨應該踢佢出黨。

涉及國力書院醜聞
2015年11月，國力書院（之後改咗名做培領書院）被揭發涉嫌收取利益偽造文書，以協助學員攞到菲律賓嘅大學學位。記者發現國力書院嘅同國際博士後協會共用註冊地址，當時係國際博士後協會負責人嘅陳勤業，亦有份擔任國力課程的招生代理。
紅式

《紅式》係香港歌手蘇永康嘅唱片，喺1996年9月推出。
黑火藥

黑火藥（粵拼：hak1 fo2 joek6；英文：Black powder）係最早發明嘅炸藥，主要成份係硝酸鉀、硫磺同木炭，比例係硝酸鉀75%、硫磺10%、木­炭15%。火藥係古時中國煉丹嘅人煉緊長生不老藥時意外發明，係中國四大發明之一。
好有好友

《好有好友》係香港組合Double.R嘅第1張唱片，喺2002年8月26日推出。當時梁奕倫同范振鋒仲未正成組成Double.R，只係用返兩個人嘅個人名義推出呢隻EP。
第4屆香港區議會選舉結果

下面係2011年第4屆香港區議會選舉嘅詳細結果，包括每個選區所有候選人嘅得票總數同百分比。
Yami

やみ（英文：yami，1998年6月24號—）陳姓中國人，別名有Chanbaekkailu，係中國大陸Cosplayer。佢高160厘米，三圍36F-24 -36，個朵叫「最可愛 coser」。
佢喺中國同日本之間活躍，根據2023年報導，而家係喺日本。報稱，熱愛動漫同遊戲，特別技能係煮飯。最鍾意嘅日本名人係橋本環奈、神谷浩史。之後想試Cos寵物小精靈小智，佢鍾意《體育報知》佐藤。

簡歷
1998年6月24號出世喺上海。佢表示好鍾意日本動漫，想做動漫主角，所以愛角色扮演。第一個扮演角色係初音未來。
2018年，當佢喺Twitter發表《工作細胞》作品引起關注。同年3月參加AnimeJapan「碧藍航線」嘅Cosplay。同年6月「豐島園嘅視覺女王影相會」現身，同江奈子、天木潤一齊只有泳衣。同年8月10號至8月12號，喺C94上展示咗佢《我的朋友很少》嘅角色扮演「柏崎瀨奈」。2019年，同WEGO發佈咗合作項目。
2018年1月遇上伊織萌並成為好友。佢話「我哋唔單止性格似，仲有好多共通點，都鍾意動漫同遊戲，所以我哋好快就做咗朋友。每次去日本，佢哋都好歡迎我，好…對我好好。」
2020年，「荒野行動」公佈嘅cosplay。2021年，『アーテリーギア-機動戦姫-』「Nio」官方角色扮演者。同年年3月3號，HoriPro呢間公司宣布同咗yami發生關係。yami為此留言。
2023年6月23號，喺東京一間書店舉辦第一本寫真集《yammy！》嘅Sports Hochi發佈會。同年6月19號喺第29期《週刊Young Magazine》發佈嘅時候，佢表演咗一個《想看妳露出羞恥的模樣》嘅角色。2024年1月31號，就噉離開咗HoriPro International。但係至2024年2月底，呢件事喺yami冇網上交代。官方粉絲會保留散，會繼續由Fanicon公司營運。

寫真
Takeo Dec.『yammy!』（2023年6月、講談社。978-4-06-532637-4）

參考書
〈中国出身「世界一可愛いコスプレイヤー」ｙａｍｉ、初写真集で「一番セクシー」　次に挑戦したいコスプレはまさかのキャラ〉。hochi.news。2023-06-24。喺2013-08-13搵到。
碘化銦

碘化銦（化學式係：InI3）係一種無機化合物，由銦同碘整成。

製作
銦同碘蒸汽反應可以整到碘化銦:
2 In + 3I2  →  2 InI3
另一個整碘化銦嘅方法係將個有銦溶咗喺碘化氫入面嘅溶液蒸發。

特性
碘化銦係個淺黃色，好吸水嘅固體。佢屬於單斜晶系P21/c空間群 (a = 9.837 Å, b = 6.102 Å, c = 12.195 Å, β = 107.69°)， 210 °C會熔，成為一隻深啡色，高水溶性嘅液體。碘化銦嘅晶體係以二聚體（In2I6）嘅形式存在，  有水蒸汽嘅情況下，喺245 °C佢會同氧氣有反應，整成碘氧化銦。
碘化銦有明確嘅黃色同紅色形式，黃色形式通常會慢慢變成紅色形式，但係喺57 °C或者再高溫啲嘅情況下佢會掉返轉變返黃色。紅色形式嘅結構暫時仲未用過X光晶體學研究，但係佢嘅配位數似係6。 黃色形式嘅碘化銦喺二聚體形In2I6，喺呢度銦嘅配位數係4。
三笠宮崇仁親王

三笠宮崇仁親王（日文：みかさのみや たかひとしんのうMikasa-no-miya Takahito Shinnō，1915年12月2號—2016年10月27號）係大正天皇第四個仔，昭和天皇細佬、上皇明仁叔叔，乳名澄宮（ すみのみや ），宮號係三笠宮。
佢響政治上比較偏左，偏向幫中國，試過響中國人面前講對唔住。佢同大佬昭和天皇唔同，佢反對打仗。所以響日本戰敗投降嘅時候，佢冇畀人審判到。正因為佢偏左，所以響中日和解嘅時候都發揮咗一啲作用。同時之間，佢生活得好平民化，例如佢會搭地鐵返工。

出位言論
「日本軍無所不取，掠奪殆盡」
「中共領導下嘅社會入面，男女關係係好嚴肅嘅，強姦都好少發生，對民眾嘅軍紀都係好嚴明。我肯定爾樣嘢日本軍係一定做唔到」
孫穎莎

孫穎莎（2000年11月4號—）係中華人民共和國乒乓球女運動員，河北石家莊人，籍貫河北故城縣。
丘成桐

丘成桐（粵拼：jau1 sing4 tung4；英文：Shing-Tung Yau；1949年4月4號—）係美國華人數學家，專研究微分幾何，因為證明卡拉比猜想（Calabi Conjecture）同埋正質量假設，喺1983年嘅華沙國際數學人大會攞到菲爾茲獎章。創幾何分析一支，以泛函分析、偏微分方程研究流形結構。

生平
丘成桐原籍廣東省梅州蕉嶺縣，廣東汕頭出世，有八個兄弟姊妹。之後全家移居香港。14歲時喺大學教哲學嘅阿爸過世，由阿媽獨力養大。中學時就讀香港培正中學，1966年入讀香港中文大學數學系。大學三年級時，跟 Stephen Salaff 去美國柏克萊加州大學深造，師從陳省身。1971年攞到博士學位之後，喺高等研究所做咗一年博士後研究，然後喺紐約州立大學石溪分校做咗兩年助理教授。
1974年，佢做咗史丹福大學副教授。1979年以正教授身份返去高等研究所。1980年成為高等研究院教授。1984年至1987年任聖地牙哥加州大學教授。1987年，喺哈佛大學教書。
丘成桐而家係哈佛大學 William Caspar Graustein 講席教授、浙江大學高等數學研究所所長、香港中文大學數學科學研究所主任。
佢同太太有兩個仔，其中丘正熙攞過美國英特爾高中天才科學獎第六十屆決賽獎。2005年國立台灣大學頒授名譽博士學位畀佢。

成就
丘成桐改變同埋擴展人對偏微分方程係微分幾何中嘅作用同理解，並影響到拓撲學、代數幾何、表示理論、廣義相對論等領域。
1976年解決咗卡拉比猜想（Calabi Conjecture），結果及方法應用到超弦理論中。
證明 Monge-Ampère 方程解存在。
1978年、1979年同 R.舍恩（Richard Schon）合作解決咗廣義相對論中嘅正質量猜想（Positive Mass Hypothesis）。
同 Karen Uhlenbeck 合作解決 Hitchin-Kobayashi 猜想嘅高維形式。
高維閔科夫斯基問題、塞梵利猜想（同蕭蔭堂合作）、弗蘭克爾猜想、三維流形嘅拓撲學同埋極小曲面同史密斯猜想等
丘成桐教授亦有研究有扭量嘅超弦理論。
人字拖

人字拖，台山話叫鉗腳公，係拖鞋嘅一種，特點係着嗰部份設計成一個人字形，用腳趾公夾住嚟行，由於實用方便，所以係多人鐘意着嘅街坊裝。
人字拖大多數係平底，多數都係用膠做，亦有用一啲軟嘅皮料、布料做。

史
人字拖同日本傳統草履一樣（讀陽去）樣（讀陰上），查實亦來參攷自草履。草履原本係稻草做。

缺點
有專家話，由於着人字拖時腳趾成日都要用力抓緊鞋嘅內籠，會畀對腳壓力，所以唔好成日着。
P1X3L 5G上台計劃

《P1X3L 5G上台計劃》（英文：P1X3L 5G TEAM UP）係香港MakerVille製作嘅綜藝節目，全星暑假系列之一，由P1X3L、5G（Alice、Ash、Sica、WinWin、Yoyo）主持，2023年7月25號到8月22號逢禮拜二21:30-22:30喺香港電視娛樂ViuTV播。
節目主要係畀P1X3L同埋「期間限定」嘅組合5G機會離開香港做一次大型公開表演。表演喺2023年6月13號晚喺臺北市西門町紅樓北廣場順利舉行。
梁詠琪

梁詠琪（粵拼：loeng4 wing6 kei4，Gigi Leung，1976年3月25號—）係香港歌手同演員。佢1995年靠拍電影入娛樂圈，1996年進而唱粵語流行曲成為流行歌手，之後亦有唱國語歌。

背景
梁詠琪響香港中西區西營盤贊育醫院出世。初時叫梁碧姿，到咗7歲佢有哮喘，所以為咗健康啲改名做梁詠琪。佢小學同中學都響瑪利諾修院學校畢業，讀完中五之後考入香港理工大學設計學院。

入行
梁詠琪身材高，有高妹嘅花名。佢讀理工期間，做過模特兒。其中時間廊海報造形引起導演李志毅注意，之後1995年李志毅搵佢參演《流氓醫生》。呢套戲嘅成功畀到佢另一個機會，就係《烈火戰車》裏面擔正。因為咁，響1995年香港電影金像獎獲提名最佳新人獎。

事業
2004年嘅梁詠琪
1996年佢開始埋歌唱生涯，推出第一隻碟《愛自己》。開頭佢發展幾順利。唔單止自己唱，亦都有寫歌畀人唱。佢入行拍咗廿幾部戲，同過好多演員做過對手戲，好似劉德華、梁朝偉咁。
1999年佢同啱啱同女朋友邵美琪分手嘅鄭伊健拍拖，之後同居，係多年嘅娛樂新聞話題，亦影響佢嘅歡迎度。同年亦響《心動》做主角，響香港電影金像獎提名最佳女主角。同年佢開始做日本美容產品FANCL代言人，令佢走出低谷。2000年，另一套片《愛與誠》又得到提名最佳女配角。2003年，華納公司第一套唐話電影《向左走、向右走》亦搵咗梁詠琪做女主角。
2019年10月，梁詠琪同老公Sergio 引入嘅西班牙童裝品牌，喺海港城開設咗第二間分店。

演出
呢個表唔完整，歡迎加料。

收養寵物
梁詠琪係愛動物之人，曾經同時養過5隻金毛尋回犬，佢亦有時會呼籲公眾領養代替購買。

聲援趙連海被中共河蟹
2010年，梁詠琪曾經喺微博聲援就中國毒奶粉問題維權嘅趙連海，但之後因為中國共產黨壓力被逼刪去有關內容。香港中文大學政治與行政學系副教授馬嶽又話，事件係因為報道太敏感，加上太多人睇佢嘅微博，所以當局要立刻封殺，又話如果梁拒絕就範，可能影響佢嘅內地演藝事業。。
麥玲玲

麥玲玲（Mak Ling Ling，1966年2月3號—）係香港女風水師，2000年代後期開始喺演藝圈活躍，客串過唔少電影演出，更喺2013年開始做埋無綫電視藝員。

演出
呢個表唔完整，歡迎加料。
戴耀明

戴耀明（英文：Sunny Dai，1972年7月6號—）係香港演員，喺亞洲電視出道，後嚟轉投無綫電視，已經十幾年，而家係無綫電視基本藝員合約男藝員。
戴耀明喺無綫電視做嘅都係戲份唔多嘅綠葉演員，一直到2005年嘅《秀才遇著兵》做「四大名捕」「毛士生非」之中嘅茅士，戲份先至開始越嚟越多。

演出
呢個表唔完整，歡迎加料。
伊利沙伯二世登基白金禧年紀念

伊利沙伯二世登基白金禧年紀念喺2022年舉行，紀念英國女王伊利沙伯二世70年前喺1952年2月6號登基成為英國、海外領地、皇家屬地及其他英聯邦國家嘅君主。呢次紀念，係首次慶祝有英國君主登基70週年。英國因此享有多一日公眾假期，並將以往5月底放嘅春季公眾假期延至6月先放，形成一個四日長嘅週末連假，橫跨6月2號禮拜四到6月5號禮拜日。英國同英聯邦舉行咗一系列慶祝活動。

澳洲
踏入2022年嘅第一日，澳洲總理史葛·摩利臣亦宣佈，將會為女王登基白金禧年舉行一系活動慶祝，致謝女王70年來為澳洲作出嘅貢獻。其中包括：發行紀念幣同紀念郵票、喺首都點烽火、將首都嘅楊樹島（Aspen Island）改名做伊利沙伯二世島。

加拿大
加拿大聯邦政府文化遺產部開放畀唔同嘅社區組織申請資助，舉行以社區為本嘅免費公眾活動來慶祝女王白金禧年。

紀念幣
英國皇家鑄幣局推出兩款慶祝女王白金禧年嘅紀念幣，包括5英鎊同50便士幣值，依次更加係首次推出50便士幣值嘅皇室禧年紀念幣。紀念幣上刻有女王在位至今嘅年份，即係1952年至2022年。鑄幣局亦同一時間公佈另外三款新幣，包括兩款2英鎊同一款50便士硬幣，分別紀念已故發明家亞歷山大貝爾（ Alexander Graham Bell）、已故女星薇拉．琳恩（ Vera Lynn），同埋2022年喺英國伯明翰舉行嘅英聯邦運動會。五款新硬幣會共同組成皇家鑄幣局嘅年度硬幣套裝，並且喺2022年1月4號開始發售。皇家鑄幣局亦以紀念幣為本，推出唔同數量嘅限量版收藏裝。

紀念郵票
皇家郵政喺女王登基紀念日前兩日，即係2022年2月4號，推出一套八款嘅紀念郵票慶祝白金禧年。當中包括四張第一級郵費（first class）郵票，同另外四張1.7英鎊面額郵票。八款紀念郵票展示女王由1957年到2020年嘅相片。按慣常做法，特別郵票一般都會有女王嘅側影輪廓符號（silhouette），但依套紀念郵票就冇。皇家郵政解釋，因為依套郵票本身嘅設計已經包含咗女王嘅相，所以，女王嘅側影輪廓符號就唔需要有。

女王綠樹蔭植樹計劃
英國幾個環境保育團體聯同政府，共同發起名為「女王綠樹蔭（The Queen's Green Canopy）」嘅全國植樹計劃，鼓勵個人、私人企業、學校、社區組織等等，透過植樹為女王慶祝白金禧年，而且可以將植樹嘅數量、品種、位置等資料，放上女王綠樹蔭官方網站入面嘅互動地圖。女王亦同大仔查理斯王子率先喺2021年3月，一齊喺溫莎堡種落第一樖「白金禧年樹」。計劃會主力喺2021年同2022年嘅十月到第二年嘅三月植樹，因為秋冬係唔少植物嘅休眠（dormant）時期，搬運及植樹過程中受傷嘅機會相對較低。

皇家住所特別展覽
女王嘅皇家住所舉辦咗特別展覽，包括白金漢宮、溫莎堡同荷里路德宮。女王嘅肖像、珠寶頭飾以及馬車會喺白金漢宮展出。溫莎堡會展出女王嘅加冕禮服。荷里路德宮就會展示女王喺銀禧年、金禧年同鑽禧年着過嘅衫。

白金禧年長週末
英國會喺6月2號禮拜四到6月5號禮拜日，連放四日嘅長週末，並舉行一系列慶祝活動。

6月2號禮拜四
女王生日巡遊
按傳統，軍方會喺女王生日當日舉行巡遊（Parade），當中又以軍旗敬禮分列式（Trooping the Colour）最為出名，到時預計會有約1,400名士兵，200名騎兵同400名軍樂手參與。巡遊會由白金漢宮開始，經過林蔭大道（The Mall）前往騎兵衛隊閱兵場（Horse Guards Parade），皇室成員更會騎馬加入巡遊隊伍當中。女王其實年輕時都會騎馬出席，但近年改為坐馬車。最後，空軍會派出軍機進行空中分列敬禮（flypast），而女王同皇室成員則會喺白金漢宮露台觀禮。
白金禧年烽火儀式
英國上傳統會就皇家禧年、婚禮及加冕舉行點烽火儀式（lighting of beacons），女王登基白金禧年自然唔會少，到時英國、海峽群島、馬恩島及海外領地都會舉行烽火儀式。而今年，更加係首次每個英聯邦國家嘅首都地區都會參與烽火儀式慶祝白金禧年。

6月3號禮拜五
聖保羅大教堂為女王舉行咗特別感謝崇拜儀式。

6月4號禮拜六
葉森打吡大賽
葉森馬場（Epsom Downs Racecourse）舉行咗葉森打吡大賽（the Derby），有皇室成員出席，但女王因為健康原因缺席。
白金漢宮派對
英國廣播公司喺白金漢宮舉行咗特別演奏會，邀請娛樂名星表演，慶祝女王登基70年。英國公眾亦可以報名抽籤門票出席依次演奏會。

6月5號禮拜日
大晏晝餐
自2009年，每年6月，英國各地都會稱為「大晏晝餐（the Big Lunch）」嘅社區聚餐活動，畀居民相聚一齊，分享美食，希望透過聚餐，加深互相了解同鄰里關係。而女王白金禧年嘅大晏晝餐活動，規模比之前更加盛大。
白金禧年盛裝慶典
白金漢宮外面舉行咗盛裝慶典（pageant），從英聯邦各地邀請超過5,000人，身穿唔同服飾，進行各種唔同表演。
佐沙·曼維·巴羅佐

佐沙·曼維·杜朗·巴羅佐（葡文：José Manuel Durão Barroso，1956年3月22號—）係歐洲一位政治人，先後擔任過葡萄牙總理同歐盟委員會主席。
何大一

何大一（1952年11月3號—，David Ho）係臺裔美國科學家，愛滋病雞尾酒療法發明人。而家係洛克菲勒大學愛滋病研究中心總監。

經歷
何大一喺台中市出世，12歲同屋企人移民美國，1978年攞醫學博士學位，跟住去咗洛杉磯做見習醫生，做緊見習醫生嗰陣接觸到一班愛滋病患者，從始開始咗研究愛滋病嘅生涯。佢研究咗愛滋病好耐，亦都貢獻好大，所以做咗研究愛滋病嘅權威，又做咗1996年《時代》風雲人物。

醫療發明
第一個醫到愛滋病嘅療法——「雞尾酒療法」就係佢嘅發明，呢種療法救返一個有愛滋病嘅籃球員——魔術手莊遜。而何大一同佢班團隊喺2014年3月發明咗隻新藥防愛滋，並且登咗《科學》雜誌，開創咗「愛滋病研究史」嘅新一頁。
呢種新藥叫做「GSK 744LA」，佢發明咗呢隻藥之後注射落八隻彌𤠣度做測試，最後成功。但係呢種藥淨係維持到約莫3至4個月。
迷宮

迷宮（粵音：mai4 gung1）係指一啲有入口有出口，入口出口之間有錯綜複雜嘅路嘅結構，整嚟通常係俾人消閒用嘅。電子遊戲當中亦都常會用迷宮嚟做難關。
余英時

余英時（1930年1月22號—2021年8月1號）係美國華裔史學家同漢學家。佢喺天津出世，原籍安徽潛山。佢係台灣中央研究院院士、美國哲學學會院士。
1950年，余入讀香港新亞書院，師從國學大師錢穆。1952年，成為新亞書院第一屆畢業生。
1955年，獲推薦入美國哈佛大學，師從楊聯陞。1962年，獲得歷史學博士學位。1962年至1966年，擔任密芝根大學副教授。1966年至1977年，擔任哈佛大學正教授。[未記出處或冇根據]1973年至1975年，擔任新亞書院校長兼香港中文大學副校長。1977年至1987年，擔任耶魯大學歷史講座教授。1987年至2001年，擔任普林斯頓大學校聘講座教授。1991年至1992年，擔任康乃爾大學第一任胡適講座訪問教授[未記出處或冇根據]。2006年，榮獲克魯格人文與社會科學終身成就獎。2014年，榮獲唐獎首屆漢學獎。
余英時喺中國歷史，尤其係思想史同文化史方面，有開創性研究，係少數曾獲哈佛、耶魯、普林斯頓三校延聘正教授者[未記出處或冇根據]。
臺灣中央研究院喺2021年8月5號公佈，1號晨早余英時喺嘅美國屋企度過咗身，享壽91歲。
第10屆中華民國立法委員選舉

第10屆中華民國立法委員選舉喺民國109年（2020年）1月11號舉行，同中華民國第15任總統、副總統選舉一齊舉行。呢次選舉係中華民國立法院採用單一選區兩票制後嘅第5次選舉。第10屆立法院嘅總席次共113席，有73席區域立法委員由單一選區選出，6席原住民立法委員由複數選區選出，34席全國不分區同僑居國外國民立法委員由比例代表制選出。全體當選委員喺同年2月1號宣誓就任。
2020年中華民國立法委員選舉



若果發現倒數時間唔準，請刷新頁面快取。

政黨提名名額
宜家各政黨提名立法委員候選人人數。

全國不分區同僑居國外國民選舉
本屆選舉嘅全國不分區同僑居國外國民部分，沿用第七屆選舉起採用嘅單一選區兩票制中嘅政黨比例代表制，依政黨名單投票選舉之，由獲得5%不分區政黨選舉票嘅政黨依得票率選出之。各政黨當選名單中，婦女名額唔得低過二分之一。
以下係登記參選名單：
你要相信這不是最後一天

《你要相信這不是最後一天》係中國歌手華晨宇為對抗武漢肺炎大爆發而寫嘅一隻歌。由華晨宇作曲、演唱，裴育填詞，喺2020年2月21號《歌手·當打之年》第三期節目第一次演唱。2020年2月25號上晝10點喺網易雲音樂正式發行。

簡介
作為湖北人嘅華晨宇，佢對呢次疫情好有感覺。呢隻歌嘅歌詞寫住患者由絕望到希望，例如由「末日黃昏」去到「感受溫暖」。佢喺歌詞入面都想畀患者覺得佢哋係充滿希望、畀佢哋信心，例如「只為了更好的遇見，那一天值得等待，那一眼，滿載星海」。華晨宇亦都知道大家都受緊身體同精神上嘅痛苦同恐懼，所以佢想透過呢隻歌令大家相信世界嘅美好未終結過，希望嘅光亮都未熄滅過，就好似歌名咁用「相信」嘅力量去化解佢。
華晨宇喺呢隻歌嘅結尾部分都請咗唔少歌手、演員，用佢哋嘅方言去念白參與呢次製作。有袁弘、張歆藝、何炅、黃渤、沈騰、趙薇、張一山、胡彥斌、宋丹丹、楊紫等演藝人員。
侏鸕鶿

侏鸕鶿（學名：Microcarbo pygmeus）係鸕鶿科小鸕鶿屬嘅一種海雀，棲息喺亞洲西南部同歐洲東南部。呢個物種屬於一種部分遷徙嘅鳥類，即係話唔係所有雀都會過冬，而只係分佈喺較北地區嘅先會喺冬天去南方過冬；相反本來喺南方棲息嘅唔會再向南移，而係留返喺原來嘅棲息地。2018年11月中，有雀友喺新疆瑪納斯國家濕地公園發現當時喺當地棲息緊嘅鸕鶿科物種居然可以喺蘆葦稈上面降落，同過往喺當地出現、一般體型較重嘅普通鸕鶿唔同，從而知道係呢個物種喺百年之後再度喺當地出現的侏鸕鶿。本物種喺西歐都算係罕見物種。

型態描述
侏鸕鶿比普通鸕鶿細三分一，大概45厘米長，身體嘅毛色屬於帶金屬光澤嘅深棕色，而且個嘴無普通鸕鶿咁長。

分佈
侏鸕鶿嘅具體分佈範圍西起屬於東南歐嘅意大利東部，東至中亞地區嘅哈薩克、塔吉克、土庫曼同埋烏茲別克。所以同樣屬於中亞範圍嘅新疆都算係喺本物種嘅分佈範圍入面。侏鸕鶿最大分佈地係喺東南歐嘅阿爾巴尼亞、希臘、保加利亞、羅馬尼亞等巴爾幹半島國家，以及土耳其、賽浦路斯、伊朗、伊拉克、阿塞拜疆、以色列同敘利亞等西亞國家。喺羅馬尼亞，據捷克[未記出處或冇根據]鳥類學家Robert Ritter von Dombrowski喺19世紀末期嘅研究，主要分佈喺多瑙河三角洲，其次係康斯坦察縣嘅水體同埋蒙特尼亞嘅濕地。
俄國臨時政府

俄國臨時政府 (俄文：Временное правительство России) 係一個曾經喺1917年2月－9月嗰陣存在嘅俄國政府。呢個臨時政府係喺尼古拉二世宣佈退位之後，由俄羅斯嘅杜馬議會負責建立。俄國臨時政府嘅前身係俄羅斯帝國，而承繼佢就係好短命嘅俄羅斯共和國同埋十月革命之後成立嘅蘇俄。俄國臨時政府嘅首都係聖彼得堡。

史
喺1917年3月，俄羅斯爆發咗二月革命，而俄羅斯當時嘅沙皇，尼古拉二世，喺革命嘅壓力底下退位，俄國嘅羅曼諾夫王朝滅亡。到之後，俄羅斯議會杜馬建立咗俄國臨時政府，由李和夫（英文：Georgy Lvov）負責做第一任總理。
喺俄國臨時政府統治緊俄羅斯嗰陣，個臨時政府都同沙皇一樣唔受民眾嘅歡迎。因為喺俄國臨時政府掌咗權之後，俄國臨時政府冇聽俄國百姓嘅意見，譬如話：好多俄羅斯人都希望俄羅斯唔好再打一戰，因為經已有幾百萬個俄羅斯士兵喺一戰戰場度死咗或者受傷，但係臨時政府都仲繼續堅持參戰，同埋俄國百姓嘅生活條件都冇因為冇咗沙皇而改變。
同時間，臨時政府周身都係問題，由隊軍隊越嚟越唔聽話，到內閣入面嘅內部鬥爭等等。再加上嚟自唔同蘇維埃嘅政治壓力，個政府弱料到爆，所以奇倫斯基仲畀人改佢花名做“説服軍官”(同「指揮軍官」相對)，因為佢根本就冇任何指揮能力。
喺1917年9月14號，個臨時政府終於宣佈國家做一個共和國，解決咗個君主地位嘅問題。可惜唔到兩個月之後，俄國再喺1917年11月7號爆發十月革命。到革命完咗之後，列寧同佢領導嘅布爾什維克成功掌權同成立咗蘇俄，成為世界上第一個社會主義國家。
蓮華生輝

蓮華生輝（Sacred Kingdom），係一隻香港賽馬馬匹，2003年喺澳洲出世，曾經喺2009-10馬季做咗香港馬王，係姚本輝馬房嘅鎮倉寶，在港競賽生涯成就卓越，出賽36次，取得17冠7亞2季佳績，贏取獎金接近4600萬港紙，而佢曾經係沙田草地1000米、1200米最佳時速紀錄保持者。
2019年3月6號，蓮華生輝喺Kornong牧場整親後腳以致骨裂，最後搶救無效瓜老襯，終年15歲。
全球日本動畫電影票房嘅排行榜

呢個排行榜係關於全球日本動畫電影票房嘅紀錄。票房單位用美金去計。